GPSC วิ่ง 3% โบรกฯ เคาะเป้า 82 บ. ชูหุ้น Toppick รับอานิสงส์รัฐเร่งผลิตรถ EV
GPSC วิ่ง 3% โบรกฯ เคาะเป้า 82 บ. ชูหุ้น Toppick รับอานิสงส์รัฐเร่งผลิตรถ EV ล่าสุดอยู่ที่ 76.75 บาท บวก 2.50 บาท หรือ 3.37% มูลค่าซื้อขาย 1.77 พันล้านบาท
GPSC วิ่ง 3% โบรกฯ เคาะเป้า 82 บ. ชูหุ้น Toppick รับอานิสงส์รัฐเร่งผลิตรถ EV ล่าสุดอยู่ที่ 76.75 บาท บวก 2.50 บาท หรือ 3.37% มูลค่าซื้อขาย 1.77 พันล้านบาท
25 มี.ค. 2564

ผู้สื่อข่าวรายงานว่า ราคาหุ้น บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ล่าสุด ณ เวลา 11.20 น. อยู่ที่ 76.75 บาท บวก 2.50 บาท หรือ 3.37% สูงสุดที่ 77 บาท ต่ำสุดที่ 75.50 บาท ด้วยมูลค่าซื้อขาย 1.77 พันล้านบาท

ทั้งนี้ บล.เอเซีย พลัส ระบุในบทวิเคราะห์ เลือกหุ้น GPSC เป็น Toppick ประเมินราคาเป้าหมายที่ 82 บาท/หุ้น โดยเป็นหนึ่งในหุ้นที่ได้ Sentiment เชิงบวกจากประเด็นที่ประชุมคณะกรรมการยานยนต์ไฟฟ้าแห่งชาติว่า ที่ประชุมเห็นชอบการส่งเสริมการผลิตและการใช้ยานยนต์ไฟฟ้า โดยทุกหน่วยงานต้องจัดเตรียมอิโคซิสเต็มให้มีความพร้อม รวมไปถึงแนวทางการกระตุ้นการใช้ให้มากขึ้น ซึ่งตัวบริษัทกำหนดให้ธุรกิจแบตเตอรี่เป็ นหนึ่งในกลยุทธ์ New S-Curve ของบริษัท โดยเริ่มต้นจะเป็นโครงการนำร่อง (Pilot project) สร้างโรงงานผลิตแบตเตอรี่ต้นแบบ 30 MWh และหากมีผลลัพท์ที่ดี จะพัฒนาเป็นผลิตเชิงพาณิชย์ต่อไป
โดยโรงงานดังกล่าวคาดจะก่อสร้างแล้วเสร็จในช่วงไตรมาส 2/64 ซึ่งราคาหุ้นยังมี Upside สูง ขณะที่ราคาหุ้นในกลุ่มแบตเตอรี่อื่นๆ ปรับตัวขึ้นจนเกินมูลค่าทางพื้นฐานไปหมดแล้ว